《送镜中照上人兼柬斗南和尚》
明代·楼琏

旧住扶桑第几山，偶然踪迹落人间。萝衣拂露辞秋壑，藤杖扶霜度晓关。

滇海飞来孤月小，点苍留得半云閒。殷勤为报圆通客，鹤背清风好共还。

作者简介：（?—1402）浙江义乌人，字士连。尝从宋濂学。洪武中召为御史。坐事谪戍云南。建文初，以文学举入翰林，为侍读。朱棣杀方孝孺，命琏草登极诏，琏不敢拒，是夜自杀。有《居夷集》。